OpenLLM-France/wikimedia huggingface dataset:
# Rampur (desambiguació)

«Rampur» té aquests significats:
Diversos llocs de l'Índia, Bangladesh, Pakistan i Nepal:
* Rampur, important principat al Rohilkhand
* Rampur (zamindari), estat del tipus zamindari al districte de Sambalpur
* Rampur (pargana), pargana de l'Oudh amb dos zamindaris
* Rampur Boalia, moderna Rajshahi a Bangladesh
* Rampur (Himachal Pradesh), al districte de Simla
* Rampur (Jharkhand), al districte de Ranchi
* Rampur Naikin, al districte de Sidhi, Madhya Pradesh
* Rampur Baghelan, al districte de Satna, Maharashtra
* Rampur (Rampur), capital del districte de Rampur, Uttar Pradesh, i de l'antic principat de Rampur.
* Rampur (Agra), al districte d'Agra, Uttar Pradesh
* Rampur (Saharanpur) o Rampur Maniharan, al districte de Saharanpur, Uttar Pradesh
* Rampur (Deoria) o Rampur Karkhana, al districte de Deoria, Uttar Pradesh
* Rampur Bhawanipur, al districte de Barabanki, Uttar Pradesh
* Rampur Prasanna, al districte de Barabanki, Uttar Pradesh
* Rampur Raja, al districte d'Etah, Uttar Pradesh
* Rampur (Pakistan), al districte de Lahore, Pakistan
* Rampur (Nepal), al Nepal
Vegeu també:
* Ramapuram (Tamil Nadu), al districte de Kanyakumari
* Ramapuram (Alappuzha), al districte d'Alappuzha a Kerala
* Ramapuram (Kottayam), al districte de Kottayam a Kerala
* Ramapuram (Malappuram), al districte de Malappuram a Kerala
* Ramapuram (Nellore), al districte de Nellore a Andhra Pradesh
* Rampoor (Medak), al districte de Medak a Andhra Pradesh
# Maisons-Alfort

Maisons-Alfort és un municipi francès, situat al departament de la Val-de-Marne i a la regió de l'Illa de França. L'any 2004 tenia 54.600 habitants.
Forma part del cantó de Maisons-Alfort i del districte de Créteil. I des del 2016, de la divisió Paris-Est-Marne et Bois de la Metròpoli del Gran París.
# Amy Acker

Amy Acker (Dallas, Texas, Estats Units, 5 de desembre de 1976) és una actriu de cinema estatunidenca. És coneguda sobretot per interpretar els papers de Winifred Burkle i Illyria a la sèrie dramàtica sobrenatural Angel (2001-2004), com a Kelly Peyton a la sèrie de drama d'acció Alias (2005-2006) i com a Root a la sèrie dramàtica de ciència-ficció Person of Interest (2012-2016). De 2017-2019 va actuar com a Caitlin Strucker en la sèrie dramàtica de superherois The Gifted, basada en Marvel Comics' X-Men.
Acker va néixer i va créixer a Dallas, Texas, de mare mestressa de casa i pare advocat. Va estudiar ballet i dansa moderna durant 14 anys. Es va haver de sotmetre a una cirurgia de genoll mentre estudiava a l'institut i així va acabar la seva carrera de ballet. Acker es va graduar a l'escola secundària Lake Highlands, a Dallas. Posteriorment, va obtenir una llicenciatura en teatre a la Southern Methodist University.
El 25 d'abril de 2003 Acker es va casar amb l'actor James Carpinello a Califòrnia. Tenen un fill, nascut el febrer del 2005, i una filla, nascuda el setembre del 2006.

## Filmografia bàsica

* Angel (2001-2004)
* Catch Me If You Can (2002)
* Alias (2005-2006)
* Dollhouse (2009-2010)
* Happy Town (2010)
* The Cabin in the Woods (2012)
* Person of Interest (2012-[...?])
* Much Ado About Nothing (2013)

## Referències

* ↑ «Amy Acker: biografía y filmografía» (en castellà). AlohaCriticón, 27-05-2015. [Consulta: 17 octubre 2020].
* ↑ «Amy Acker Biography (1976–)». [Consulta: 29 maig 2012].
* ↑ «The Brothers Gililland of Missouri:Information about Amy Louise ACKER». [Consulta: 27 octubre 2014].
* ↑ DeCosemo, Nick «Angel!». FHM (UK), 164, 01-08-2003, pàg. 125.
* ↑ Krug, Kurt Anthony «Happy Town star Amy Acker first caught acting bug while growing up in Dallas». The Dallas Morning News, 27-04-2010 [Consulta: 2 maig 2010]. Arxivat 18 de maig 2020 a Wayback Machine. «Còpia arxivada». Arxivat de l'original el 2020-05-18. [Consulta: 2 febrer 2023].
* ↑ Gee, Alison «Alias's Amy Acker, Husband Have a Girl». People, 07-09-2006 [Consulta: 13 febrer 2019].

## Enllaços externs

* Amy Acker - Lloc web oficial
# Enrico Piaggio, un somni italià

Enrico Piaggio, un somni italià (títol original en italià, Enrico Piaggio - Un sogno italiano) és un telefilm italiana del 2019 dirigida per Umberto Marino. S'ha doblat al valencià per a À Punt.
La pel·lícula il·lustra la vida de l'empresari Enrico Piaggio, productor del famós escúter Vespa dissenyat per l'enginyer Corradino D'Ascanio, en el període de crisi econòmica posterior a la Segona Guerra Mundial en què Itàlia va intentar rellançar-se econòmicament i civilment, cosa que va aconseguir el que es considera un "miracle italià".
Els esdeveniments narrats s'inspiren lliurement en la vida d'Enrico Piaggio, i han estat adaptats a les necessitats narratives. Per exemple, el personatge del banquer Cosimo Rocchi-Battaglia no existia, però resumeix diverses persones que van intentar obstaculitzar el camí de Piaggio, mentre que el de la jove secretària Susanna "Suso" Vannucci representa un homenatge al guionista Suso Cecchi D'Amico.
La pel·lícula es va estrenar en horari de màxima audiència a Rai 1 el 12 de novembre de 2019, amb una mitjana de 5.582.000 espectadors i un 23,2% de quota de pantalla.

## Referències

* ↑ «Enrico Piaggio, un somni italià». À Punt, 20-03-2024. [Consulta: 29 març 2024].
* ↑ «Enrico Piaggio. Un sogno italiano», 07-11-2019.
* ↑ Fabio Morasca. «Enrico Piaggio - Un sogno italiano, la conferenza stampa: tutte le dichiarazioni», 07-11-2019.
* ↑ Fabio Fabbretti. «Ascolti TV - Martedì 12 novembre 2019. Enrico Piaggio domina (23.9%), Il Collegio da record (11.1%), affonda Canale 5 (8.1%). Floris (5.6%) meglio di Giordano (5%) e Berlinguer (4%)», 13-11-2019.
# Comabella (Sant Guim de la Plana)

* Per a altres significats, vegeu «Comabella».
Comabella és un entitat de població del municipi de Sant Guim de la Plana, a la comarca de la Segarra.
El llogaret o poble se situa al sud del terme municipal en una serreta, que en marxa cap a ponent, és emmarcada per turons. Al nord, pel Tossal Gran, al nord-est pel Tossal Llarg. El límit meridional del terme està format pel curs del Clot de la Font, un barranc sec gairebé sempre que es forma al sud-est del poble de Viver de Segarra. La carretera veïnal que passa per Viver de Segarra fins a arribar a la LV-3003 és la seva principal via de comunicació.

## Història

El topònim prové del substantiu orogràfic "coma" i l'adjectiu "bella". Les primeres referències trobades daten del segle xi. Manté la tipologia medieval comú a altres poblacions de la comarca, com el nucli circular, els carrerons interiors i un carrer exterior que mena al pla interior. Gairebé totes les famílies del llogaret hi tenen una ascendència arrelada.

## Llocs d'interès

* L'església de Sant Salvador, coneguda també com Sant Esteve de Comabella és de petites dimensions. Es pot llegir la data del 1818. La torre del campanar se situa al sud-oest de l'edifici i és de planta quadrangular.

## Referències

* ↑ «Comabella (Sant Guim de la Plana)». Gran Enciclopèdia Catalana. Barcelona: Grup Enciclopèdia Catalana.
* 1 2 «Comabella (Sant Guim de la Plana)». Gran Enciclopèdia Catalana. Barcelona: Grup Enciclopèdia Catalana.
* ↑ Turull Rubinat, Albert «Toponímia de la Segarra: primera aproximació». SC. On. Butll. Iner.. Arxivat de l'original el 2016-08-17 [Consulta: 27 gener 2017]. Arxivat 2016-08-17 a Wayback Machine.
* ↑ «Sant Esteve de Comabella». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 27 gener 2017].

## Enllaços externs

* Comabella al web de l'Àrea de Turisme del Consell Comarcal de la Segarra Arxivat 2017-09-01 a Wayback Machine.
# Eleccions cantonals franceses de 1988

Les eleccions cantonals es van celebrar el 25 de setembre i el 2 d'octubre de 1988.

## Resultats

La taxa d'abstenció s'elevà al 50,87% a la primera volta i del 52,97% a la segona volta. Una de les explicacions que es va donar a aquest índex tan alt fou l'avençament inesperat d'eleccions, ja que en el mateix any es van celebrar les eleccions presidencials i legislatives.
Els resultats foren contrastants. El Partit Socialista va obtenir un resultat modest (29,71%) i va guanyar 80 escons més. Tanmateix, el resultat general va afavorir a la dreta. Amb el 50,29% dels sufragis (contra 49,6% per a la majoria d'esquerra), l'oposició (de dreta) conservà 68 presidències de consell general (dels quals 44 per l'UDF i 23 per l'RPR) contra 27 qui revertiren a la majoria (dels quals 20 pel PS i 2 pel PCF). L'esquerra guanyà la Gironda, però perdé els Alps d'Alta Provença.

## Fonts

* Jean-Jacques Becker, Crises et alternances, 1974-1995, Nouvelle histoire de la France contemporaine n°19, Seuil, Paris, 1998
# Mancera de Abajo

Mancera de Abajo és un municipi de la província de Salamanca a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 432 | 395 | 353 | 324 |

## Enllaços externs

* Enllaç a Wikisalamanca Arxivat 2008-10-24 a Wayback Machine.
# Karel Husa

Karel Husa (Praga, 7 d'agost de 1921 - 14 de desembre de 2016) fou un compositor i director txec, guanyador del Premi Pulitzer de Música l'any 1969. Va estudiar al Conservatori de Praga a les ordres de Jaroslav Ridky i al Conservatoire de Paris. Des del 1959 era ciutadà dels Estats Units.
Entre les seves obres més importants es troba Música per a Praga (1968), una commemoració de la Primavera de Praga. De la seva obra se'n destaca la influència de Vítězslav Novák, Leoš Janáček, Béla Bartók o Ígor Stravinski.

## Referències

* ↑ «America’s foremost Czech composer has died, aged 95» (en anglès). Sliped Disc, 2016. [Consulta: 16 desembre 2016].
# Atall (obstrucció)

En enginyeria civil, un atall és un element, generalment temporal, emprat per tal de canalitzar fluxos d'aigua. El seu ús és comú quan es realitzen obres d'infraestructura en llits dels rius, i sorgeix la necessitat de desviar el flux d'aigua, per aconseguir una àrea de treball seca.

## Atall de terra

Els atalls de terra consisteixen en petites preses de terra compactada, confinades amb algun tipus d'encofrat i amb ànima d'un material impermeable. En els grans atalls de terra, el material impermeable pot ser un estrat argilenc, per raó de les propietats impermeables d'aquest tipus d'estrat.

## Vegeu també

* Comporta hidràulica
* Mur de contenció
* Barrera del Tàmesi

## Referències

* ↑ atall a Optimot
* ↑ Crespo Villalaz, Carlos. Mecánica de suelos y cimentaciones. Limusa, 2004, p. 650. ISBN 9681864891.

## Enllaços externs

* Nautical Terms a phrontistery.info
* Portable Cofferdam a phrontistery.info
* Temporary Cofferdam
# Envigado

Envigado és un municipi de Colòmbia, ubicat al Valle de Aburrá del departament d'Antioquia. Limita al nord amb el municipi de Medellín, al sud amb el municipi de El Retiro i Caldas, i a l'oest amb els municipis de Sabaneta i Itagüí. El seu nom prové del fet que en aquest lloc hi havia grans arbres, la fusta dels quals s'utilitzava per fer bigues (en castellà vigas) per a les cases. Altres teories diuen que l'origen és un antic pont de bigues o envigados (carcassa de bigues), que es feia servir per entrar a la població.
# Club Escacs Tres Peons

El Club Escacs Tres Peons és una entitat esportiva del barri de Gràcia de Barcelona. Fou fundat el 1971 de la fusió del CE Gràcia, CE Rosselló i del CE Torre de Rei. La primera seu s'ubicà a la Cooperativa de Teixidors a Mà, antiga seu del CE Rosselló. El 1981 es traslladà al Club Helena i el 2004 al nou centre del carrer de Ros de Olano, dins el Centre Moral i Instructiu de Gràcia.
Format per jugadors amateurs, disposa d'escola d'escacs i té per objectiu la formació. En Joan Galceran Porqueras n'és l'actual president.
Organitza l'Obert Internacional Tres Peons, l'Obert Internacional Vila de Gràcia i l'Obert Internacional Tupinamba, entre d'altres.

## Història

Fou fundat el 1971 de la fusió de tres clubs preexistents, el CE Gràcia, CE Rosselló i el CE Torre de Rei. Des de la seva creació participa en el Campionat de Catalunya per equips. Va començar amb tres equips participant en els Campionats de Catalunya i ha arribat fins a nou a la dècada del 2020. El 2004 el primer equip va ser campió de Catalunya de la Segona Divisió i el 2007 va tornar a proclamar-se campió ascendint a la Divisió d'Honor, la màxima categoria d'escacs a Catalunya. Un fet que es va repetir el 2013.
El 2004 es proclamà campió de Catalunya de segona divisió. El 2007 fou campió de primera divisió i tercer absolut a la Copa Catalana. El 2008 jugà a la divisió d'honor catalana i fou l'únic equip completament amateur que hi participà. Posteriorment baixà de categoria. L'any 2014 va tornar a Divisió d'honor d'escacs, on es mantingué fins al 2022. Des del 2018 és el club d'escacs amb més llicències de Catalunya, el 2021, amb més de 200. i també el qui organitza més activitats. Presenta deu equips a la Lliga Catalana. El local social és obert cada dia de setembre a juny per als seus socis i per als jugadors inscrits a les competicions que s'hi juguen
El 2021, coincidint amb els 50 anys de la seva fundació, fou guardonat amb la Medalla d'Honor de l'Ajuntament de Barcelona.

## Referències

* 1 2 3 4 5 6 Molina, Aitana «El club d'escacs Tres Peons, Medalla d'Honor 2021». Betevé, 21-05-2021 [Consulta: 31 maig 2021].
* 1 2 «Club d'Escacs Tres Peons». enciclopedia.cat. [Consulta: 5 febrer 2016].
* ↑ «Entrevista a Joan Galceran». Arxivat de l'original el 22 de març 2016. [Consulta: 17 maig 2016].
* ↑ «XVIII Obert Tres Peons». ajedrez21.com. [Consulta: 5 febrer 2016].
* ↑ «La Vila de Gràcia acull el quart Obert Internacional d'escacs». btv.cat. [Consulta: 5 febrer 2016].
* ↑ «X Obert Internacional Tupinamba». ajedrez21.com. [Consulta: 5 febrer 2016].

## Enllaços externs

* Club Escacs Tres Peons - Lloc web oficial
# Eleccions cantonals franceses de 1979

Les eleccions cantonals es van celebrar el 18 i 25 de març de 1979.

## Resultats

La taxa d'abstenció s'elevà al 46,56%.
| Tendències | Primera volta (%) | Segona volta (en escons) |
| Extrema esquerra | 0,9 | 0 |
| Partit Comunista Francès | 22.5 | 236 |
| Partit Socialista | 26,6 | 539 |
| Moviment dels Radicals d'Esquerra | 1,9 | 78 |
| Divers gauche | 3,2 | 54 |
| Ecologistes | 0.5 | 0 |
| Unió per a la Democràcia Francesa | 21.1 | 347 |
| Reagrupament per la República | 12.3 | 172 |
| Divers droite | 10.7 | 350 |
| Font : Alain Lancelot, Les élections sous la Ve République, PUF, Paris, 1988 |||
# Malá Hradná

Malá Hradná és un poble i municipi d'Eslovàquia que es troba a la regió de Trenčín. La primera menció escrita de la vila es remunta al 1092.

## Referències

* ↑ «Trenčiansky kraj (Slovakia): Districts, Towns and Municipalities - Population Statistics, Charts and Map». [Consulta: 21 desembre 2021].
# Keith Campbell

Keith Campbell és el nom dels següents personatges:
* Keith Campbell (biòleg), biòleg britànic conegut pels seus estudis en el camp de la clonació.
* Keith Campbell (motociclista), pilot professional de motociclisme australià.
* Keith Campbell (filòsof), filòsof australià.
* Keith Campbell (criket), jugador neozelandès de cricket.
* Keith Campbell (actor), actor nord-americà.
# Resolució 1538 del Consell de Seguretat de les Nacions Unides

La Resolució 1538 del Consell de Seguretat de les Nacions Unides fou adoptada per unanimitat el 21 d'abril de 2004. Després d'expressar la seva preocupació per l'administració i la gestió del Programa Petroli per Aliments a Iraq, el Consell va ordenar una comissió per investigar el tema.
El Consell de Seguretat va expressar la seva voluntat de veure una investigació sobre les denúncies que el Govern de l'Iraq havia evitat les disposicions de la Resolució 661 (1990) a través de suborns, retrocomissions, recàrrecs sobre vendes de petroli i pagaments il·lícits pel que fa a compres de béns humanitaris. Addicionalment, hi havia informes de mitjans de comunicació que va haver-hi corrupció i frau durant la gestió i administració del Programa, establert a la Resolució 986 (1995). Les denúncies van aparèixer per primer cop al gener del 2004 al diari iraquià Al Mada, que va al·legar que 270 ex funcionaris del govern, activistes i periodistes de 46 països s'havien aprofitat del Programa. El Consell va reafirmar que les activitats il·legals dutes a terme per representants de les Nacions Unides eren inacceptables.
La resolució va acollir amb beneplàcit l'establiment d'una investigació independent d'alt nivell sobre el tema pel Secretari General Kofi Annan i va destacar la necessitat d'una cooperació plena amb la investigació de l'Autoritat Provisional de la Coalició, funcionaris i personal de les Nacions Unides, l'Iraq i tots els Estats membres.

## Referències

* ↑ «Security Council adopts resolution welcoming appointment of inquiry into Iraq 'Oil-for-Food Programme'». United Nations, 21-04-2004.
* ↑ «Security Council calls for all States to cooperate with 'Oil-for-Food' inquiry». United Nations News Centre, 21-04-2004.
* ↑ Younge, Gary «UN backs oil for food inquiry». The Guardian, 22-04-2004.
* ↑ Government Accountability Office. United Nations: Observations on the Oil for Food Program & Iraq’s Food Security. DIANE Publishing, 2004, p. 22. ISBN 978-1-4223-1041-0.
* ↑ Meyer, Jeffrey A.; Califano, Mark G.; Volcker, Paul A. Good intentions corrupted: the Oil-for-Food Program and the threat to the U.N.. PublicAffairs, 2006, p. 243. ISBN 978-1-58648-472-9.

## Vegeu també

* Llista de resolucions del Consell de Seguretat de les Nacions Unides 1501 a la 1600 (2003 - 2005)
* Guerra del Golf
* Guerra de l'Iraq

## Enllaços externs

* PDF Text de la Resolució a UN.org
# Lucena Club de Fútbol

El Lucena Club de Fútbol és un club de futbol de la ciutat de Lucena, a Andalusia. Fundat el 1968 amb el nom de Atlético Lucentino Industrial, prenent el relleu de l'antiga Unión Deportiva Lucentina, el 2007 va adoptar el nom actual i en la temporada 2011-12 milita al grup 4 de la Segona Divisió B.

## Uniforme

* Primera equipació: Samarreta blau cel, pantaló blanc i mitges blau cel.
* Segona equipació: Samarreta negra, pantaló blanc o negre i mitges negres.

## Estadi

El Lucena CF juga els seus partits com a local al Estadio Ciudad de Lucena, inaugurat el 16 de gener de 2011 en el partit de lliga contra l'AD Ceuta (1-0), sent Jony Lomas l'autor del primer gol.
L'estadi es troba als afores de la ciutat, encara que comunicada amb una pasarel·la de vianants, a més d'autobusos gratuïts els dies de partit.
El Ciudad de Lucena té una capacitat actual per a 3.500 espectadors, a l'espera que estigui finalitzat totalment, amb una capacitat prevista per a 10.000 espectadors. L'estadi encara no té llum artificial, per la qual cosa els partits han de ser disputats en horari matinal o a primera hora de la tarda.

## Dades del club

* Temporades a Primera Divisió: 0
* Temporades a Segona Divisió A: 0
* Temporades a Segona Divisió B: 5 (comptant la 2011-12)
* Temporades a Tercera Divisió: 17
* Millor posició a la lliga: 6è (Segona Divisió B, temporada 2009-10)
* Pitjor posició en categoria nacional: 19è (Tercera Divisió, temporada 1983-84)

## Palmarès

El Lucena CF no té títols destacables.

## Enllaços externs

* Web oficial del Lucena CF
* Dades del Lucena CF a Futbolme
# Atalaya (Badajoz)

Atalaya és un municipi de la província de Badajoz, a la comunitat autònoma d'Extremadura.

## Referències

* ↑ EPA.com.es. «Badajoz municipios de más y menos de 5000 habitantes» (en castellà), maig 2020. [Consulta: 21 febrer 2021].
Viccionari
# Erick

Erick és una població dels Estats Units a l'estat d'Oklahoma. Segons el cens del 2000 tenia 1.023 habitants.

## Demografia

Segons el cens del 2000, Erick tenia 1.023 habitants, 429 habitatges, i 272 famílies. La densitat de població era de 403 habitants per km².
Dels 429 habitatges en un 28,2% hi vivien nens de menys de 18 anys, en un 50,3% hi vivien parelles casades, en un 10% dones solteres, i en un 36,4% no eren unitats familiars. En el 34% dels habitatges hi vivien persones soles el 19,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,34 i el nombre mitjà de persones que vivien en cada família era de 3,01.
Per edats la població es repartia de la següent manera: un 26,3% tenia menys de 18 anys, un 6,5% entre 18 i 24, un 22,3% entre 25 i 44, un 22,7% de 45 a 60 i un 22,2% 65 anys o més.
L'edat mediana era de 41 anys. Per cada 100 dones de 18 o més anys hi havia 82,1 homes.
La renda mediana per habitatge era de 21.346 $ i la renda mediana per família de 28.977 $. Els homes tenien una renda mediana de 23.482 $ mentre que les dones 16.375 $. La renda per capita de la població era de 13.855 $. Entorn del 22,5% de les famílies i el 25,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Erick». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Erick». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Club Escacs Sant Martí

El Club Escacs Sant Martí és una entitat esportiva del districte de Sant Martí de Barcelona. Fundat al desembre del 1974, nasqué com a secció d'escacs de l'Associació de Veïns de Sant Martí de Provençals. Al maig del 1979 es traslladà a l'edifici Gaudí, entre el 1980 i el 1982 s'ubicà al local de l'Ateneu Llibertari de la CNT i posteriorment es traslladà al Centre Cívic de Sant Martí ja com a entitat independent.
Organitza competicions entre les quals destaca el Torneig Internacional de Sant Martí, que forma part del Circuit de Torneigs Internacionals de la Federació Catalana d'Escacs. També organitza un torneig per a aconseguir el títol de mestre català i un altre per al títol de Mestre Internacional. Té diferents equips que competeixen en el Campionat de Catalunya, i entre les seves files passaren els mestres FIDE José Aranda González i Òscar Ruiz i Mata.

## Resultats destacats en competició

El 1991 es proclamà campió de primera provincial i el 1992, campió de segona divisió del Campionat de Catalunya de partides ràpides per equips. El 2005 aconseguí l'ascens a primera divisió catalana.
L'abril del 2014 va perdre la final del play-off d'ascens a la Divisió d'Honor davant del Catalunya Escacs Club.

## Referències

* ↑ «Associació d'Escacs Rubinenca». enciclopèdia.cat. [Consulta: 11 maig 2016].
* ↑ «Catalunya Escacs Club nou equip de la Divisió d'Honor». [Consulta: 11 maig 2016].

## Enllaços externs

* Club Escacs Sant Martí - Lloc web oficial
# Eleccions cantonals franceses de 1985

Les eleccions cantonals es van celebrar el 10i 17 de març de 1985.

## Resultats

La taxa d'abstenció s'elevà al 31,8% a la primera volta i del 29,7% a la segona volta.
| Tendències | Primera volta (%) | Segona volta (en escons) |
| Extrema esquerra | 0,6 | 0 |
| Partit Comunista Francès | 12,5 | 139 |
| Partit Socialista | 24,9 | 413 |
| Moviment dels Radicals d'Esquerra | 1,5 | 57 |
| Divers gauche | 1,8 | 33 |
| Ecologistes | 0.8 | 2 |
| Unió per a la Democràcia Francesa | 18,1 | 519 |
| Reagrupament per la República | 16,6 | 390 |
| Divers droite | 14,4 | 399 |
| Front Nacional i extrema dreta | 8,9 | 2 |
| Font : Alain Lancelot, Les élections sous la Ve République, PUF, Paris, 1988 |||
# Malàkhovo (Tula)

* Per a altres significats, vegeu «Malàkhovo».
Malàkhovo (en rus: Малахово) és un poble de l'óblast de Tula, a Rússia, segons el cens del 2010 tenia 1.032 habitants.

## Referències

* ↑ «Закон Тульской области от 14 марта 2005 года № 555-ЗТО «О переименовании муниципального образования „город Богородицк и Богородицкий район“ Тульской области, установлении границ, наделении статусом и определении административных центров муниципальных образований на территории Богородицкого района Тульской области»». Arxivat de l'original el 2021-11-23.
* ↑ «Закон Тульской области от 27 декабря 2007 года N 954-ЗТО «Об административно-территориальном устройстве Тульской области»». Arxivat de l'original el 2017-04-27.
* ↑ ОКАТО Plantilla:ОКАТО
* ↑ «Церковь Параскевы Пятницы (1834г.) в Балахне». Arxivat de l'original el 2015-04-02.